लायंस क्लब का रीजन कांफ्रेंस संस्तुति कार्यक्रम आयोजित
शहरके नाकोड़ा रोड स्थित रॉयल हेरिटेज में लायंस क्लब की ओर से रीजन कांफ्रेंस संस्तुति कार्यक्रम का आयोजन हुआ।
मुख्य अतिथि पूर्व प्रांतपाल सुमेर जैन ने कार्यक्रम को संबोधित करते हुए कहा कि लायंस क्लब का मुख्य ध्येय सेवा कार्य एवं फैलोशिप को बढ़ावा देना है। विशिष्ट अतिथि पूर्व प्रांतपाल सुरेश गोयल ने कहा कि सेवा की संस्तुति से ह्रदय शुद्ध होता है एवं आत्मिक आनंद की प्राप्ति होती है। सह प्रांतपाल डॉ. डीएस चौधरी ने लायंस अंतर्राष्ट्रीय द्वारा अंधता निवारण के क्षेत्र में किए जा रहे कार्यों के बारे में जानकारी दी। रीजन चेयरपर्सन दिनेश दिग्गा ने संभाग के क्लब की ओर से वर्ष भर में किए गए सेवा एवं फैलोशिप के कार्यों की जानकारी देते हुए क्लब सदस्यों को सम्मानित किया।
इस अवसर पर क्षेत्रीय अध्यक्ष अमृतलाल पारख, लायनेस रेखा डोसी, मदन सालेचा, डूंगरचंद सालेचा, अशोक गोयल, दताराम खारवाल, किशनलाल वडेरा, रामबाबू अरोड़ा, ललित गोलेच्छा, अशोक छाजेड़, मुकेश गुप्ता, रामकुमार जिंदल, आशाराम दिग्गा, लालचंद, विनोद दिग्गा, रामेश्वर भूतड़ा, शिव कुमार राठी सहित संभाग भर से सदस्य उपस्थित थे। महेंद्र बांठिया महावीर चौपड़ा ने सभी का आभार व्यक्त किया।
hin_Deva hin_Deva hin_Deva awa_Deva